Here is a page extracted from Wikipedia that may contain CSS, HTML, and a lot of unformatted text.

Title: Plantaginaceae
Content: As plantachinacias (scientificament, en latín, Plantaginaceae (JUSS., 1789)) son una familia de plantas vasculars dicotiledonias dentro d'a orden Lamiales, a mayoría d'as quals son hierbas.

Prenen o nombre d'o suyo chenero tipo, Plantago, que comprende as hierbas que se conoix popularment como «plantainas». A familia incluye dica 12 tribus (seguntes as clasificacions) y un numero muit variable de cheneros, entre os quals a más de Plantago se troba diferents cheneros de hierbas a-saber lo comuns, como Antirrhinum, Veronica y Linaria.

Descripción 

Son plantas de porte herbacio, pocas vegadas arbustos u subarbustos. As fuellas solen amaneixer basals y alternas, pero tamién en i puede haber caulinars y alternas u oposadas. Gosan tener una base abrazadera, en bells casos a fuella filoidial tiene una lamina paralelinervia que asemella un peciolo expandiu. No i hai estipulas.

As flors creixen en inflorescencia, a sobén con forma d'espiga. De regular son tetrameras y menos vegadas trimeras. O cáliz ye lobau u dividiu. Corola escariosa, con petalos unius (sinpetala). L'androceu tiene estambres isomeros (toz de mida parellana). Os filamentos s'insertan en o tubo d'a corola, pero as anteras son exertas; ixo ye, que sobresalen difuera d'a corola. A polinización ye mayoritariament anemofila.

O chineceu, dicarpelar, ye formau por un ovario supero con estilo largo y fino y estigmas dilobulars.

Enlaces externos 

Lamiales
Familias de plantas